title: Deċiżjoni tal-Kummissjoni (UE) 2017/1392 tal-25 ta' Lulju 2017 li temenda d-Deċiżjoni 2014/350/UE li tistabbilixxi l-kriterji ekoloġiċi għall-għoti tal-Ekotikketta tal-UE għall-prodotti tessili (notifikata bid-dokument C(2017) 5069) (Test b'rilevanza għaż-ŻEE. )

text:
                  27.7.2017

                  MT

                  Il-Ġurnal Uffiċjali tal-Unjoni Ewropea

                  L 195/36

            DEĊIŻJONI TAL-KUMMISSJONI (UE) 2017/1392
      tal-25 ta' Lulju 2017
      li temenda d-Deċiżjoni 2014/350/UE li tistabbilixxi l-kriterji ekoloġiċi għall-għoti tal-Ekotikketta tal-UE għall-prodotti tessili

            (notifikata bid-dokument C(2017) 5069)

      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 66/2010 tal-Parlament Ewropew u tal-Kunsill tal-25 ta' Novembru 2009 dwar skema ta' Ekotikketta tal-UE (1), u b'mod partikulari l-Artikolu 8(2) tiegħu,
      Wara li kkonsultat il-Bord tal-Ekotikkettar tal-Unjoni Ewropea,
      Billi:

                  (1)

                  Wara notifika mill-esperti tekniċi lill-Kummissjoni u lil xi Stati Membri li hemm bżonn ta' kjarifika fl-Artikolu 1(1) tad-Deċiżjoni tal-Kummissjoni 2014/350/UE (2), jeħtieġ li jiġi speċifikat aktar għal liema fibri tessili japplikaw il-kriterji ekoloġiċi u li jiġi appoġġat il-potenzjal għat-tikkettar tal-prodotti tessili intermedji.

                  (2)

                  Jeħtieġ li jittejjeb il-kliem tat-Taqsima 1 dwar il-kriterji tal-fibri tessili u l-kliem tal-kriterju 1 tal-Anness tad-Deċiżjoni tal-Kummissjoni 2014/350/UE sabiex jiġu ċċarati l-eċċezzjonijiet li japplikaw meta jintużaw il-fibri rriċiklati jew il-fibri tal-qoton organiku u kif għandu jiġi kkalkulat il-perċentwal ta' qoton meħtieġ għall-kriterji 1(a) u 1(b). Abbażi tad-diskussjonijiet li saru f'Jannar tal-2016 waqt il-laqgħat tal-Bord tal-Ekotikkettar tal-Unjoni Ewropea u tal-Forum tal-entitajiet kompetenti, jeħtieġ li jiġi armonizzat il-kliem użat għar-rekwiżiti tal-qoton organiku, tal-qoton IPM u tar-restrizzjonijiet fuq il-pestiċidi għall-gruppi ta' prodotti tat-tessuti, tax-xedd tas-saqajn u tal-għamara, billi jittieħdu bħala referenza għal dan il-kriterji riveduti stabbiliti fid-Deċiżjoni tal-Kummissjoni (UE) 2016/1332 (3) u fid-Deċiżjoni tal-Kummissjoni (UE) 2016/1349 (4). Abbażi tad-diskussjonijiet li saru waqt il-laqgħa tal-Bord tal-Ekotikkettar tal-Unjoni Ewropea ta' Novembru tal-2016, jeħtieġ li jiġi llimitat ir-rekwiżit tan-nuqqas ta' taħlit tal-qoton organiku mal-qoton immodifikat ġenetikament għal dawk il-prodotti li għalihom issir pretensjoni dwar il-kontenut tal-qoton organiku skont il-kriterju 28 tad-Deċiżjoni tal-Kummissjoni 2014/350/UE. Barra minn hekk, għandu jitqies il-fatt li fil-kriterju 28 tad-Deċiżjoni tal-Kummissjoni 2014/350/UE titħalla tiżdied pretensjoni oħra dwar l-użu tal-qoton mhux immodifikat ġenetikament.

                  (3)

                  Wara notifika mill-esperti tekniċi lill-Kummissjoni u lil xi Stati Membri, jeħtieġ li jiġu ċċarati l-istruzzjonijiet dwar it-teħid ta' kampjuni komposti għall-valutazzjoni u l-verifika tal-kriterju 3(a).

                  (4)

                  Għal raġunijiet ta' ċarezza, jeħtieġ li jittejjeb il-kliem tal-kriterju 13(b) tat-Taqsima 3 dwar il-kriterji tas-sustanzi kimiċi u l-proċessi għal raġunijiet ta' konsistenza mal-proċess għall-identifikazzjoni tal-kandidati għas-Sustanzi ta' Tħassib Serju Ħafna (SVHCs) u għall-istabbiliment tal-lista ta' dawn il-kandidati, stabbilit fir-Regolament (KE) Nru 1907/2006 tal-Parlament Ewropew u tal-Kunsill (5), u għall-konsistenza mal-Artikolu 6(7) tar-Regolament (KE) Nru 66/2010. Il-kliem tal-kriterju 14 ukoll għandu jinġieb f'konformità mal-Artikolu 6(6) tar-Regolament (KE) Nru 66/2010. Wara notifika mill-esperti tekniċi lill-Kummissjoni u lil xi Stati Membri, jeħtieġ li fil-kriterju 14 tad-Deċiżjoni tal-Kummissjoni 2014/350/UE jiġi ċċarat meta għandhom jintużaw ir-regoli dwar il-klassifikazzjoni tal-perikli li japplikaw għas-sustanzi u meta għandhom jintużaw dawk li japplikaw għat-taħlitiet. Barra minn hekk, abbażi tad-diskussjonijiet li saru waqt il-laqgħat tal-Forum tal-entitajiet kompetenti, jeħtieġ li r-restrizzjonijiet mogħtija fil-kriterju 14(b) fuq l-entrata (iv) tat-tabella dwar is-sustanzi li jbarru l-ilma, it-trab u t-tbajja' u r-rekwiżiti mogħtija fl-Appendiċi 1 jiġu armonizzati mal-kriterju rispettiv u mar-rekwiżiti użati għall-gruppi ta' prodotti tax-xedd tas-saqajn u tal-għamara, billi jittieħdu bħala referenza għal dan tal-aħħar il-kriterji riveduti għall-għamara stabbiliti fid-Deċiżjoni tal-Kummissjoni (UE) 2016/1332 u għax-xedd tas-saqajn dawk riveduti stabbiliti fid-Deċiżjoni tal-Kummissjoni (UE) 2016/1349, kif ġew ivvutati mill-Kumitat Regolatorju tal-Ekotikketta (6) f'Jannar tal-2016. Għall-entrata (v) tat-tabella dwar l-Awżiljarji, jeħtieġ li jiġi emendat u ċċarat il-kamp ta' applikazzjoni tad-deroga u li jitħallew isiru kalkoli tar-residwi fil-parti dwar il-valutazzjoni u l-verifika. Jeħtieġ jinbidel ukoll il-kliem tal-Appendiċi 1 tal-Anness tad-Deċiżjoni tal-Kummissjoni 2014/350/UE sabiex dan ikun konsistenti mal-kliem tar-Regolament (UE) Nru 528/2012 tal-Parlament Ewropew u tal-Kunsill (7).

                  (5)

                  Wara notifika mill-membri tal-Bord tal-Ekotikkettar tal-Unjoni Ewropea lill-Kummissjoni u wara d-diskussjonijiet li saru fl-2016 waqt il-laqgħat tal-Forum tal-entitajiet kompetenti, jeħtieġ li fit-Taqsima (f) tal-Appendiċi 1 tal-Anness tad-Deċiżjoni tal-Kummissjoni 2014/350/UE jiġu emendati r-restrizzjonijiet li japplikaw għall-istadji kollha tal-produzzjoni sabiex ir-restrizzjoni tibda tkopri d-deterġenti, sabiex tiġi kkoreġuta r-referenza tat-test għall-bijodegradabbiltà anerobika u sabiex ir-restrizzjoni fuq id-deterġenti u l-aġenti tensjoattivi li mhumiex joniċi u katjoniċi tkun tkopri biss dawk li jkunu kklassifikati bħala perikolużi għall-ambjent akkwatiku skont ir-Regolament (KE) Nru 1272/2008 tal-Parlament Ewropew u tal-Kunsill (8).

                  (6)

                  Wara notifika mill-membri tal-Bord tal-Ekotikkettar tal-Unjoni Ewropea lill-Kummissjoni u wara diskussjonijiet li saru fl-2016 waqt il-laqgħat tal-Forum tal-entitajiet kompetenti, jeħtieġ li jiġu emendati l-kriterji 20 u 21 tat-Taqsima 4, imsejħa “Kriterji dwar l-adegwatezza għall-użu”, biex dawn ikunu jirriflettu s-sejbiet tekniċi l-ġodda tal-esperti tal-Istati Membri.

                  (7)

                  Abbażi ta' diskussjonijiet li saru fl-2015 u fl-2016 waqt il-laqgħat tal-Forum tal-entitajiet kompetenti, u għal raġunijiet ta' konsistenza mad-Direttiva 2010/75/UE tal-Parlament Ewropew u tal-Kunsill (9), jeħtieġ li jitħallew isiru kalkoli tal-emissjonijiet tal-komposti organiċi fl-arja fil-parti dwar il-valutazzjoni u l-verifika tal-kriterju 16(b) tad-Deċiżjoni tal-Kummissjoni 2014/350/UE.

                  (8)

                  Abbażi tad-diskussjonijiet li saru fl-2015 u fl-2016 waqt il-laqgħat tal-Bord tal-Ekotikkettar tal-Unjoni Ewropea u tal-Forum tal-entitajiet kompetenti, jeħtieġ li l-kliem użat fid-Deċiżjoni tal-Kummissjoni 2014/350/UE għall-parti dwar il-valutazzjoni u l-verifika tal-kriterju 26 dwar il-prinċipji u d-drittijiet fundamentali fuq il-post tax-xogħol jiġi armonizzat mal-kliem użat għall-grupp ta' prodotti tal-kompjuters, tal-laptops u tat-tablets, billi tittieħed bħala referenza għal dan id-Deċiżjoni tal-Kummissjoni (UE) 2016/1371 (10).

                  (9)

                  Wara diskussjoni mal-membri tal-Bord tal-Ekotikkettar tal-Unjoni Ewropea li saret fl-2016, jeħtieġ li tittawwal il-validità tad-Deċiżjoni tal-Kummissjoni 2014/350/UE, għax il-livell ta' ambizzjoni tal-kriterji tal-Ekotikketta stabbilit fid-Deċiżjoni tal-Kummissjoni 2014/350/UE għall-qasam ambjentali mistenni jibqa' għoli meta mqabbel ma' skemi oħra tat-tikkettar. Barra minn hekk, iż-żamma ta' sett ta' kriterji stabbli fuq perjodu itwal taż-żmien se tippermetti lil għadd ikbar ta' applikanti jagħmlu t-titjib u l-investimenti tekniċi meħtieġa tul iċ-ċiklu tal-innovazzjoni sabiex ikunu jistgħu japplikaw għall-Ekotikketta, u se tippermetti lis-suq, min-naħa tiegħu, iwieġeb bi speċifikazzjonijiet ġodda tal-materja prima u tal-prodotti tessili intermedji.

                  (10)

                  Għalhekk id-Deċiżjoni tal-Kummissjoni 2014/350/UE għandha tiġi emendata kif xieraq.

                  (11)

                  Il-miżuri previsti f'din id-Deċiżjoni huma skont l-opinjoni tal-Kumitat stabbilit bl-Artikolu 16 tar-Regolament (KE) Nru 66/2010,

            ADOTTAT DIN ID-DEĊIŻJONI:
      Artikolu 1
      Id-Deċiżjoni tal-Kummissjoni 2014/350/UE hija emendata kif ġej:

                  (1)

                  il-premessa 6 qed titħassar;

                  (2)

                  fl-Artikolu 1(1), il-punti (c), (d) u (e) qed jinbidlu b'dan li ġej:

                              “(c)

                              fibri tessili, ħajt, drapp u pannelli maħduma bil-labar: prodotti intermedji maħsuba għall-użu fi ħwejjeġ tal-ilbies u aċċessorji tessili u tessuti għal ġewwa, inklużi drapp għat-tappizzerija u kisi għall-mili tal-imtieraħ qabel l-applikazzjoni tar-rinforz u tat-trattamenti marbuta mal-prodott finali;

                              (d)

                              elementi mhux ta' fibra: prodotti intermedji li huma inkorporati fi ħwejjeġ tal-ilbies u aċċessorji tessili u fit-tessuti għal ġewwa, inklużi żippijiet, buttuni u aċċessorji oħra, kif ukoll membrani, kisi u laminati;

                              (e)

                              prodotti tat-tindif: prodotti minsuġa jew mhux minsuġa magħmula mill-fibri tessili u maħsuba għat-tindif fl-umdità jew fix-xott tal-uċuħ u l-ixxuttar ta' oġġetti tal-kċina;”;

                  (3)

                  l-Artikolu 6 qed jinbidel b'dan li ġej:
                  “Artikolu 6
                  Il-kriterji u r-rekwiżiti tal-valutazzjoni relatati stabbiliti fl-Anness għandhom ikunu validi għal 78 xahar mid-data tal-adozzjoni ta' din id-Deċiżjoni.”;

                  (4)

                  l-Anness qed jiġi emendat skont l-Anness ta' din id-Deċiżjoni.

            Artikolu 2
      Din id-Deċiżjoni hija indirizzata lill-Istati Membri.

         Magħmul fi Brussell, il-25 ta' Lulju 2017.

               Għall-Kummissjoni

            Karmenu VELLA

               Membru tal-Kummissjoni

         (1)  ĠU L 27, 30.1.2010, p. 1.

         (2)  Id-Deċiżjoni tal-Kummissjoni 2014/350/UE tal-5 ta' Ġunju 2014 li tistabbilixxi l-kriterji ekoloġiċi għall-għoti tal-Ekotikketta tal-UE għall-prodotti tessili (ĠU L 174, 13.6.2014, p. 45).

         (3)  Id-Deċiżjoni tal-Kummissjoni (UE) 2016/1332 tat-28 ta' Lulju 2016 li tistabbilixxi l-kriterji ekoloġiċi għall-għoti tal-Ekotikketta tal-UE għall-għamara (ĠU L 210, 4.8.2016, p. 100).

         (4)  Id-Deċiżjoni tal-Kummissjoni (UE) 2016/1349 tal-5 ta' Awwissu 2016 li tistabbilixxi l-kriterji ekoloġiċi għall-għoti tal-Ekotikketta tal-UE għax-xedd tas-saqajn (ĠU L 214, 9.8.2016, p. 16).

         (5)  Ir-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta' sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠU L 396, 30.12.2006, p. 1).

         (6)  L-Artikolu 16 tar-Regolament (KE) Nru 66/2010.

         (7)  Ir-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (ĠU L 167, 27.6.2012, p. 1).

         (8)  Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta' Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1).

         (9)  Id-Direttiva 2010/75/UE tal-Parlament Ewropew u tal-Kunsill tal-24 ta' Novembru 2010 dwar l-emissjonijiet industrijali (il-prevenzjoni u l-kontroll integrati tat-tniġġis) (ĠU L 334, 17.12.2010, p. 17).

         (10)  Id-Deċiżjoni tal-Kummissjoni (UE) 2016/1371 tal-10 ta' Awwissu 2016 li tistabbilixxi l-kriterji ekoloġiċi għall-għoti tal-ekotikketta tal-UE għall-kompjuters, għal-laptops u għat-tablets (ĠU L 217, 12.8.2016, p. 9).

         ANNESS
         L-Anness tad-Deċiżjoni tal-Kummissjoni 2014/350/UE huwa emendat kif ġej:

                     (1)

                     It-Taqsima “1. Il-kriterji tal-fibri tessili” hija emendata kif ġej:

                                 (a)

                                 it-tieni paragrafu qed jinbidel b'dan li ġej:
                                 “Kull tip ta' fibra, inklużi dawk imniżżlin hawn fuq, tista' tintuża mingħajr ma jkollha bżonn tissodisfa l-kriterji tal-fibri tessili jekk din tkun tikkontribwixxi għal inqas minn 5 % tal-piż totali tal-prodott jew jekk tkun tikkostitwixxi kkuttunar jew inforra. Bl-eċċezzjoni tal-poljamide u tal-poliester, il-kriterji tal-fibri tessili ma għandhomx bżonn jiġu ssodisfati fil-każijiet li ġejjin:

                                             (i)

                                             mill-prodott kollu jekk il-fibri jkun fihom kontenut irriċiklat li b'kollox ikun jammonta għal mill-inqas 70 % skont il-piż tal-fibri kollha fil-prodott,

                                             (ii)

                                             minn fibri individwali li jiffurmaw parti mill-prodott bl-ekotikketta meta t-tip ta' fibra jkun fiha mill-inqas 70 % skont il-piż ta' kontenut irriċiklat.

                                       Għall-finijiet tal-kalkolu tal-perċentwal tal-qoton fi prodott li għandu jkun konformi mal-Kriterju 1(a) jew 1(b), il-kontenut ta' fibra tal-qoton irriċiklat għandu jitnaqqas mill-perċentwali minimi meħtieġa ħlief fil-każ tal-ħwejjeġ għat-trabi ta' taħt it-tliet snin.”;

                                 (b)

                                 il-Kriterju 1 qed jiġi emendat kif ġej:

                                             (i)

                                             it-tieni u t-tielet inċiż qed jinbidlu b'dan li ġej:

                                                         “—

                                                         f'każ li ssir pretensjoni dwar il-qoton organiku skont il-Kriterju 28, għall-istandard tal-produzzjoni 1(a), il-qoton konvenzjonali u l-qoton IPM kollu li jkun imħallat mal-qoton organiku għandu jkun ġej minn varjetajiet mhux immodifikati ġenetikament;

                                                         —

                                                         għall-finijiet tal-kalkolu tal-perċentwal tal-qoton fi prodott li għandu jkun konformi mal-Kriterju 1(b), il-kontenut ta' fibra tal-qoton irriċiklat kollu għandu jitnaqqas mill-perċentwal minimu meħtieġ;

                                                         —

                                                         il-qoton organiku u l-qoton IPM kollu għandu jkun kompletament rintraċċabbli skont il-Kriterju 1(d), bil-verifika aċċettata abbażi tal-volum annwali ta' qoton mixtri jew abbażi tal-kontenut tal-prodott finali;”;

                                             (ii)

                                             fil-Kriterju 1(a), ir-raba' paragrafu qed jinbidel b'dan li ġej:
                                             “Għall-qoton konvenzjonali u l-qoton IPM li jkun imħallat mal-qoton organiku, test ta' eżaminazzjoni kwalitattiva għall-modifikazzjonijiet ġenetiċi komuni mwettaq skont il-metodi ta' referenza tal-UE għall-analiżi tal-OĠM (*1) u li r-riżultat tiegħu ikun jindika li dan il-qoton ma jkunx fih OĠM għandu jiġi aċċettat bħala prova tal-konformità. It-testijiet għandhom isiru fuq kampjuni ta' qoton mhux ipproċessat minn kull pajjiż ta' oriġini qabel ma dan jgħaddi minn xi trattament bit-tixrib. Iċ-ċertifikazzjoni tal-qoton IPM permezz ta' skemi li jeskludu l-qoton immodifikat ġenetikament għandha tiġi aċċettata bħala prova tal-konformità.

                                                (*1)  Il-Kummissjoni Ewropea, il-Laboratorju ta' Referenza tal-Unjoni Ewropea għall-ikel u l-għalf immodifikat ġenetikament — Metodi kwalitattivi tar-reazzjoni katina bil-polimerażi għad-detezzjoni tal-OĠM, http://gmo-crl.jrc.ec.europa.eu/gmomethods/”"

                                             (iii)

                                             il-Kriterju 1(b) qed jiġi emendat kif ġej:

                                                         —

                                                         it-tieni sentenza tat-tielet paragrafu qed tinbidel b'dan li ġej:

                                                            “Il-verifika għandha tiġi pprovduta jew fuq bażi annwali għal kull pajjiż ta' oriġini jew inkella fuq il-bażi ta' ċertifikazzjonijiet għall-qoton IPM kollu mixtri għall-manifattura tal-prodott.”;

                                                         —

                                                         qed jitħassar il-ħames paragrafu;

                                             (iv)

                                             fil-Kriterju 1(c), it-tieni u t-tielet paragrafu qed jinbidlu b'dan li ġej:
                                             “aldikarb, aldrin, kamfeklor (toksafen), kaptafol, klordan, 2,4,5-T, klordimeform, ċipermetrina, DDT, dieldrin, dinoseb u l-imluħa tiegħu, endosulfan, endrin, ettakloru, eżaklorobenżen, eżakloroċikloeżan (isomeri totali), metamidofos, metilparatjon, monokrotofos, neonikotinojdi (klotjanidin, imidakloprid, tijametossam), paratjon u pentaklorofenol.
                                             L-għadd totali ta' pestiċidi elenkati li jinstabu meta jiġi ttestjat il-qoton ma għandux jaqbeż iż-0,5 ppm.”;

                                             (v)

                                             fil-Kriterju 1(d), il-punti (i) u (ii) tat-tieni paragrafu qed jinbidlu b'dan li ġej:

                                                         “(i)

                                                         fuq bażi annwalizzata: għandhom jiġu pprovduti reġistri tat-tranżazzjonijiet u/jew fatturi li jiddokumentaw il-kwantità ta' qoton mixtri fuq bażi annwali mingħand il-bdiewa jew il-gruppi tal-produtturi, u/jew il-piż totali tal-qoton iċċertifikat, sal-produzzjoni tat-tessuti greige;

                                                         (ii)

                                                         fuq bażi tal-prodott finali: għandha tiġi pprovduta dokumentazzjoni mill-istadji tal-għażil u/jew tal-produzzjoni tad-drappijiet li tkun tikkorrispondi għall-kwantità ta' qoton użat f'kull prodott finali. Id-dokumentazzjoni kollha għandha tirreferi għall-Korp ta' Kontroll jew għaċ-ċertifikatur tal-forom differenti tal-qoton.”;

                                             (vi)

                                             fil-Kriterju 3(a), it-tielet u r-raba' paragrafu qed jinbidlu b'dan li ġej:
                                             “Valutazzjoni u verifika: l-applikant għandu jew jipprovdi d-dokumentazzjoni indikata hawn fuq jew inkella jikkompila r-rapporti tat-testijiet, bl-użu tal-metodu tal-ittestjar li ġej: l-abbozz tal-metodu tal-ittestjar 59 tal-IWTO. It-test għandu jsir fuq lottijiet ta' suf mhux ipproċessat tal-bejgħ jew tal-impriżi agrikoli, skont il-pajjiż tal-oriġini (jekk ikunu mħalltin) u qabel ma jsir kwalunkwe pproċessar bit-tixrib. Għandu jiġi ttestjat tal-inqas kampjun kompost wieħed ta' diversi lottijiet tal-bejgħ jew tal-impriżi agrikoli minn kull pajjiż tal-oriġini għal kull lott tal-ipproċessar. Kampjun kompost għandu jkun jikkonsisti minn wieħed minn dawn li ġejjin:

                                                         (i)

                                                         fibri tas-suf minn tal-inqas 10 lottijiet tal-bejgħ jew tal-impriżi agrikoli magħżulin b'mod aleatorju (skont il-pajjiż tal-oriġini tagħhom), meta jkun hemm iktar minn 10 lottijiet tal-bejgħ għal dak il-pajjiż tal-oriġini fil-lott tal-ipproċessar,

                                                         (ii)

                                                         kampjun għal kull lott tal-bejgħ jew għal kull lott tal-impriżi agrikoli li jkun qed iforni lil-lott tal-ipproċessar (skont liema minnhom ikun l-inqas) meta jkun hemm inqas minn 10 lottijiet tal-bejgħ għal dak il-pajjiż tal-oriġini fil-lott tal-ipproċessar.

                                                   B'mod alternattiv, jistgħu jintbagħtu r-rapporti tat-testijiet għal-lottijiet tal-bejgħ jew tal-impriżi agrikoli kollha f'lott tal-ipproċessar.
                                             Fejn tapplika deroga, l-applikant imbagħad għandu jipprovdi evidenza li tikkonferma l-konfigurazzjoni tal-impjant tat-tagħrik tas-suf u rapporti tat-testijiet fil-laboratorji li juru t-tkissir tal-ektoparassitiċidi li jistgħu jkunu preżenti fir-residwi tat-tagħrik u fil-ħama.”.

                     (2)

                     Fit-Taqsima “3. Kriterji tas-Sustanzi Kimiċi u Proċessi”:

                                 (a)

                                 fil-Kriterju 13(b), l-ewwel paragrafu qed jinbidel b'dan li ġej:
                                 “Sakemm ma jkunx idderogat b'mod speċifiku, il-prodott finali, inkluż kwalunkwe komponent jew aċċessorju, ma għandux ikun fih sustanzi li jissodisfaw il-kundizzjonijiet li ġejjin:

                                             (i)

                                             li jissodisfaw il-kriterji mogħtija fl-Artikolu 57 tar-Regolament (KE) Nru 1907/2006,

                                             (ii)

                                             li ġew identifikati skont il-proċedura deskritta fl-Artikolu 59(1) tar-Regolament (KE) Nru 1907/2006 li tistabbilixxi l-lista ta' kandidati għas-sustanzi ta' tħassib serju ħafna.

                                       Dan japplika għas-sustanzi li jintużaw sabiex jagħtu funzjoni lill-prodott finali, kif ukoll għas-sustanzi li ntużaw b'intenzjoni fil-formuli tal-produzzjoni.
                                 Ma għandha tingħata l-ebda deroga għas-sustanzi ta' tħassib serju ħafna li jinsabu f'oġġett tessili jew fi kwalunkwe parti omoġenja tiegħu f'konċentrazzjonijiet ta' iktar minn 0,10 % (piż skont il-piż).”;

                                 (b)

                                 il-Kriterju 14 qed jiġi emendat kif ġej:

                                             (i)

                                             it-titlu u l-ewwel paragrafu qed jinbidlu b'dan li ġej:

                                                “Kriterju 14. Sostituzzjoni ta' sustanzi u ta' taħlitiet perikolużi użati fl-għoti taż-żebgħa, fl-istampar u fl-irfinatura

                                             Is-sustanzi u t-taħlitiet applikati għad-drappijiet u għall-panewijiet maħduma bil-labar matul il-proċessi tal-għoti taż-żebgħa, tal-istampar u tal-irfinatura li jibqgħu fuq il-prodott finali u li, b'konformità mar-Regolament (KE) Nru 1272/2008 tal-Parlament Ewropew u tal-Kunsill (*2), jissodisfaw il-kriterji għall-klassifikazzjoni bil-klassijiet ta' periklu jew bil-frażijiet ta' riskju elenkati fit-Tabella 5, ma għandhomx jintużaw sakemm ma jkunux ġew derogati b'mod speċifiku. Dawn ir-restrizzjonijiet għandhom japplikaw ukoll għas-sustanzi funzjonali inkorporati fil-fibri sintetiċi u fil-fibri ċellulożi magħmula mill-bniedem matul il-manifattura tagħhom. Dan il-kriterju japplika għas-sustanzi kimiċi użati fil-produzzjoni fil-forma li biha jiġu applikati fil-prodott, jew bħala sustanzi jew bħala taħlitiet.

                                                (*2)  Ir-Regolament (KE) Nru 1272/2008 tal-Parlament Ewropew u tal-Kunsill tas-16 ta' Diċembru 2008 dwar il-klassifikazzjoni, l-ittikkettar u l-imballaġġ tas-sustanzi u t-taħlitiet, li jemenda u jħassar id-Direttivi 67/548/KEE u 1999/45/KE, u li jemenda r-Regolament (KE) Nru 1907/2006 (ĠU L 353, 31.12.2008, p. 1).”"

                                             (ii)

                                             fil-Kriterju 14(b), it-Tabella 6 qed tiġi emendata kif ġej:

                                                         —

                                                         is-sitt ringiela, li tibda “(iv) Sustanzi li jbarru l-ilma, it-trab u t-tbajja'”, qed tinbidel b'dan li ġej:

                                                                                “(iv)

                                                                                Sustanzi li jbarru l-ilma, it-trab u t-tbajja'

                                                                        H413

                                                                        Is-sustanza li tbarri u l-prodotti tad-degradazzjoni tagħha għandhom ikunu:

                                                                                —

                                                                                jew faċilment u/jew inerentement bijodegradabbli,

                                                                                —

                                                                                jew mhux bijoakkumulattivi fl-ambjent akkwatiku, inkluż fis-sediment akkwatiku.
                                                                                Il-prodott għandu jissodisfa r-rekwiżiti għad-durabbiltà tal-funzjoni (ara l-Kriterju 25).”;

                                                         —

                                                         it-tmien ringiela, li tibda “(v) Awżiljarji”, qed tinbidel b'dan li ġej:

                                                                                “(v)

                                                                                Awżiljarji, fosthom:

                                                                                trasportaturi,

                                                                                aġenti tal-invellar,

                                                                                aġenti ta' dispersjoni,

                                                                                aġenti tensjoattivi,

                                                                                aġenti tat-tgħaqqid,

                                                                                aġenti leganti.

                                                                        H301, H311, H331, H371, H373, H317 (1B), H334, H411, H412, H413, EUH070

                                                                        Ir-riċetti għandhom jiġu fformulati bl-użu ta' sistemi ta' dożaġġ awtomatiċi u l-proċessi għandhom isegwu l-proċeduri operattivi standard.
                                                                        Is-sustanzi kklassifikati b'H311, H331 u H317 (1B) ma għandhomx ikunu preżenti fil-prodott finali f'konċentrazzjonijiet ta' aktar minn 1,0 % piż skont il-piż.”;

                                             (iii)

                                             it-tielet paragrafu ta' wara t-Tabella 6 qed jinbidel b'dan li ġej:
                                             “Jekk il-formuli tal-produzzjoni jkunu jinkludu awżiljarji li jġorru l-klassifikazzjonijiet tal-perikli speċifikati fid-deroga numru (v), għandha tkun meħtieġa verifika li tkun ibbażata fuq ittestjar fil-laboratorju tal-prodott finali jew tal-prodott intermedju jew, b'mod alternattiv, kalkolu tal-awżiljarji kklassifikati ttrasferiti mill-proċessi tal-produzzjoni għall-prodott finali.”;

                                 (c)

                                 fil-Kriterju 16(b), ir-raba' paragrafu qed jinbidel b'dan li ġej:
                                 “Valutazzjoni u verifika: l-applikant għandu juri l-konformità skont l-istandard EN 12619 jew skont standards ekwivalenti oħrajn. Għandu jiġi aċċettat ukoll kalkolu tal-emissjonijiet tal-komposti organiċi bbażat fuq il-metodu deskritt fl-aktar dokument attwali ta' referenza tal-Kummissjoni Ewropea dwar l-aqwa tekniki disponibbli għall-industrija tat-tessuti. Il-medji ta' kull xahar għall-emissjonijiet totali tal-komposti organiċi mis-siti tal-produzzjoni għandhom jiġu pprovduti għas-sitt xhur ta' qabel l-applikazzjoni. Meta jitwettqu l-irkupru u l-użu mill-ġdid tas-solventi, tkun trid tiġi pprovduta dejta dwar il-monitoraġġ bil-għan li sservi bħala evidenza tat-tħaddim ta' dawn is-sistemi.”.

                     (3)

                     It-Taqsima “4. Kriterji Dwar l-Adegwatezza Għall-Użu” hija emendata kif ġej:

                                 (a)

                                 fil-Kriterju 20, l-ewwel paragrafu qed jinbidel b'dan li ġej:
                                 “Iż-żamma tal-kulur fit-tagħrik bit-tixrib għandha tkun mill-inqas fil-livelli 2-3. Huwa permess il-livell 2 għad-denim ta' kulur skur u l-livell 1 għad-denim tal-kuluri l-oħra kollha.”;

                                 (b)

                                 fil-Kriterju 21, l-ewwel paragrafu qed jinbidel b'dan li ġej:
                                 “Iż-żamma tal-kulur fit-tagħrik bit-tnixxif għandha tkun mill-inqas fil-livell 4. Huma permessi l-livelli 3 sa 4 għad-denim ta' kulur skur u l-livelli 2 sa 3 għad-denim tal-kuluri l-oħra kollha.”.

                     (4)

                     It-Taqsima “5. Kriterji tar-Responsabbiltà Soċjali Korporattiva” hija emendata kif ġej:

                                 (a)

                                 l-ewwel paragrafu qed jinbidel b'dan li ġej:
                                 “Il-Kriterji 26 u 27 jittrattaw il-kundizzjonijiet tax-xogħol u d-drittijiet tal-bniedem fuq il-post tax-xogħol. Il-Kriterju 26 japplika għall-istadji tal-qtugħ, tal-ħidma u tat-tirqim fil-produzzjoni tal-prodotti tessili, filwaqt li l-Kriterju 27 japplika b'mod speċifiku għall-produzzjoni tad-denim.”;

                                 (b)

                                 fil-Kriterju 26, it-tielet paragrafu qed jinbidel b'dan li ġej:
                                 “Valutazzjoni u verifika: l-applikant għandu juri verifika tal-konformità minn parti terza, bl-użu ta' verifika indipendenti jew ta' evidenza dokumentarja, inklużi żjarat fuq il-post minn awdituri matul il-proċess ta' verifika tal-Ekotikketta għas-siti tal-produzzjoni tal-istadji tal-qtugħ, tal-ħidma u tat-tirqim fil-katina tal-provvista għall-prodotti liċenzjati tagħhom. Dan għandu jsir meta ssir l-applikazzjoni u wara matul il-perjodu tal-liċenzja, jekk jiġu introdotti siti ġodda tal-produzzjoni.
                                 F'pajjiżi fejn ġiet ratifikata l-Konvenzjoni dwar l-Ispezzjonijiet fuq il-Post tax-Xogħol tal-1947 tal-ILO (Nru 81) u fejn is-sorveljanza tal-ILO turi li s-sistema nazzjonali ta' spezzjonijiet fuq il-post tax-xogħol hija effettiva u li l-kamp ta' applikazzjoni ta' din is-sistema ta' spezzjoni jkopri l-oqsma msemmija hawn fuq (*3), għandha tkun aċċettata verifika magħmula minn spettur jew spetturi tax-xogħol maħtura minn awtorità pubblika.

                                    (*3)  Ara n-NORMLEX tal-ILO (http://www.ilo.org/dyn/normlex/en) u l-gwida ta' appoġġ fil-manwal tal-utent”"

                     (5)

                     Fil-Kriterju 28, it-tieni ringiela tat-Tabella 11 li tittratta l-fibri tal-qoton qed tinbidel b'dan li ġej:

                                 “Fibri tal-qoton

                                 Kontenut organiku ta' aktar minn 50 %

                                 Magħmula minn xx % ta' qoton organiku.
                                 Intuża biss qoton li ma fihx OĠM

                                 Kontenut organiku ta' iktar minn 95 %

                                 Magħmula mill-qoton organiku.
                                 Intuża biss qoton li ma fihx OĠM

                                 Kontenut ta' IPM ta' iktar minn 70 %

                                 Qoton imkabbar b'inqas użu ta' pestiċidi”.

                     (6)

                     L-Appendiċi 1 huwa emendat kif ġej:

                                 (a)

                                 it-Taqsima (e) qed tiġi emendata kif ġej:

                                             (i)

                                             it-tieni ringiela qed tinbidel b'dan li ġej:

                                                                     “(i)

                                                                     Irfinaturi tal-bijoċidi użati sabiex jagħtu karatteristiċi bijoċidali lill-prodotti finali.
                                                                     Applikabbiltà:
                                                                     Il-prodotti kollha

                                                         Il-prodotti bijoċidali (fit-tifsira tal-Artikolu 3(1)(a) tar-Regolament (UE) Nru 528/2012 tal-Parlament Ewropew u tal-Kunsill (*4) ma għandhomx jiġu inkorporati fil-fibri, fid-drappijiet jew fil-prodott finali sabiex jagħtu karatteristiċi bijoċidali.
                                                         Eżempji komuni jinkludu t-triklosan, in-nanofidda, il-komposti organiċi taż-żingu, il-komposti organiċi tal-landa, il-komposti tad-diklorofenil(ester), id-derivattivi tal-benżimidażol u l-isotjażolinoni.

                                                         m/a

                                                         Verifika:
                                                         Dikjarazzjoni ta' nuqqas ta' użu min-naħa tal-applikant”;

                                             (ii)

                                             ir-raba' ringiela qed tinbidel b'dan li ġej:

                                                                     “(iii)

                                                                     rattamenti b'sustanzi li jbarru l-ilma, it-tbajja' u ż-żejt
                                                                     Applikabbiltà:
                                                                     Fejn jiġu applikati sabiex jipprovdu l-funzjoni.

                                                         Ma għandhomx jintużaw trattamenti fluworurati li jbarru l-ilma, it-tbajja' u ż-żejt. Dawn għandhom jinkludu t-trattamenti perfluworurati u t-trattamenti polifluworurati.
                                                         It-trattamenti mhux fluworurati għandhom ikunu bijodegradabbli faċilment u/jew ikunu bijodegradabbli fl-aħħar mill-aħħar, jew ma jkunux bijoakkumulattivi fl-ambjent akkwatiku, inkluż fis-sediment akkwatiku. Barra minn hekk, huma għandhom ikunu konformi mal-kriterju tal-adegwatezza għall-użu 25(a).

                                                         m/a

                                                         Verifika:
                                                         Dikjarazzjoni ta' nuqqas ta' użu, appoġġjata minn SDS, għas-sustanzi li jbarru użati, li għandhom jipprovduha l-ħaddiema li jirfinaw.
                                                         Metodu tal-ittestjar:
                                                         m/a”;

                                 (b)

                                 it-Taqsima (f) qed tiġi emendata kif ġej:

                                             (i)

                                             fit-tabella dwar “l-aġenti tensjoattivi, ir-rattaba tad-drapp u l-aġenti li jikkumplessaw”, l-ewwel u t-tieni ringiela qed jinbidlu b'dan li ġej:

                                                         “Deterġenti, aġenti tensjoattivi, rattaba tad-drapp u aġenti li jikkumplessaw

                                                                     (ii)

                                                                     Id-deterġenti, l-aġenti tensjoattivi, ir-rattaba tad-drapp u l-aġenti li jikkumplessaw kollha

                                                                        Applikabbiltà: Il-proċessi kollha bit-tixrib

                                                         Mill-inqas 95 % skont il-piż totali tar-rattaba tad-drapp, tal-aġenti li jikkumplessaw, tad-deterġenti u tal-aġenti tensjoattivi kollha li jintużaw f'kull sit tal-ipproċessar bit-tixrib għandhom ikunu:

                                                                     —

                                                                     faċilment bijodegradabbli f'kundizzjonijiet aerobiċi, jew

                                                                     —

                                                                     inerentement bijodegradabbli, u/jew

                                                                     —

                                                                     jistgħu jiġu eliminati fl-impjanti għat-trattament tal-ilma tal-iskart.

                                                               L-aħħar reviżjoni tal-Bażi tad-Dejta tal-Ingredjenti tad-Deterġenti għandha tintuża bħala l-punt ta' referenza għall-bijodegradabbiltà:
                                                         http://ec.europa.eu/environment/ecolabel/documents/did_list/didlist_part_a_mt.pdf

                                                         m/a

                                                         Verifika:
                                                         Dikjarazzjoni min-naħa tal-fornitur tas-sustanzi kimiċi, appoġġjata minn SDS u/jew mir-riżultati tat-testijiet tal-OECD jew tal-ISO.
                                                         Metodu tal-ittestjar:
                                                         Ara l-aġenti tal-kejl u tal-għażil (l-Appendiċi 1(a)(i)/(ii))

                                                                     (iii)

                                                                     Id-deterġenti u l-aġenti tensjoattivi li mhumiex joniċi u katjoniċi

                                                                        Applikabbiltà: Il-proċessi kollha bit-tixrib

                                                         Id-deterġenti u l-aġenti tensjoattivi li mhumiex joniċi u katjoniċi li jintużaw f'kull sit tal-ipproċessar bit-tixrib u li huma kklassifikati bħala perikolużi għall-ambjent akkwatiku skont ir-Regolament (KE) Nru 1272/2008 għandhom ikunu bijodegradabbli fl-aħħar mill-aħħar f'kundizzjonijiet anaerobiċi.
                                                         Il-Bażi tad-Dejta tal-Ingredjenti tad-Deterġenti għandha tintuża bħala l-punt ta' referenza għall-bijodegradabbiltà:
                                                         http://ec.europa.eu/environment/ecolabel/documents/did_list/didlist_part_a_mt.pdf

                                                         m/a

                                                         Verifika:
                                                         Dikjarazzjoni permezz ta' SDS u/jew min-naħa tal-fornitur tas-sustanzi kimiċi, appoġġjata mir-riżultati tat-testijiet tal-OECD jew tal-ISO.
                                                         Metodu tal-ittestjar:
                                                         L-EN ISO 11734, l-ECETOC Nru 28, l-OECD 311”

                                             (ii)

                                             fit-tabella dwar “l-awżiljarji”, l-ewwel ringiela qed tinbidel b'dan li ġej:

                                                                     “(iv)

                                                                     Awżiljarji użati fil-preparazzjonijiet u l-formulazzjonijiet.
                                                                     Applikabbiltà:
                                                                     Il-prodotti kollha.

                                                         Is-sustanzi li ġejjin ma għandhomx jintużaw fi kwalunkwe preparazzjoni jew formulazzjoni użata għat-tessuti u huma suġġetti għal valuri ta' limitu b'rabta mal-preżenza tagħhom fil-prodott finali:

                                                                     in-nonilfenol, isomeri mħalltin;

                                                                     l-4-nonilfenol;

                                                                     l-4-nonilfenol, f'fergħat;

                                                                     l-ottilfenol;

                                                                     l-4-ottilfenol;

                                                                     l-4-terz-ottilfenol;

                                                         Somma totali ta' 25 mg/kg

                                                         Verifika:
                                                         Ittestjar tal-prodott finali.
                                                         Metodu tal-ittestjar:
                                                         Estrazzjoni tas-solventi segwita minn LCMS

                                                         l-alkilfenoletossilati (APEOs) u d-derivattivi tagħhom:

                                                                     l-ottilfenol poliossietilat;

                                                                     in-nonilfenol poliossietilat;

                                                                     il-p-nonilfenol poliossietilat.

                                                         Verifika:
                                                         Ittestjar tal-prodott finali.
                                                         Metodu tal-ittestjar:
                                                         L-ISO 18254”

                                 (c)

                                 it-Taqsima (g) qed tiġi emendata kif ġej:

                                             (i)

                                             l-informazzjoni mogħtija fil-punt “(iii) Il-bijoċidi” qed tinbidel b'dan li ġej:

                                                                     “(iii)

                                                                     Il-bijoċidi użati sabiex jipproteġu t-tessuti matul it-trasport u l-ħżin.
                                                                     Applikabbiltà:
                                                                     Il-prodotti kollha

                                                         Jistgħu jintużaw biss il-prodotti bijoċidali li fihom sustanzi attivi li huma approvati skont ir-Regolament (UE) Nru 528/2012 tal-Parlament Ewropew u tal-Kunsill (*5). L-applikanti għandhom jikkonsultaw l-aktar lista attwali ta' awtorizzazzjoni:
                                                         https://echa.europa.eu/web/guest/information-on-chemicals/biocidal-active-substances
                                                         Is-sustanzi li ġejjin huma ristretti:

                                                                     —

                                                                     il-klorofenoli (l-imluħa u l-esteri tagħhom);

                                                                     —

                                                                     il-poliklorobifenili (il-PCBs);

                                                                     —

                                                                     il-komposti tal-organotin, inklużi t-TBT, it-TPhT, id-DBT u d-DOT;

                                                                     —

                                                                     id-dimetilfumarat (id-DMFu).

                                                         m/a

                                                         Verifika:
                                                         Dikjarazzjoni ta' nuqqas ta' użu qabel it-trasport u l-ħżin, appoġġjata minn SDS.

                                             (ii)

                                             l-informazzjoni mogħtija fil-punt “(iv) Metalli li jistgħu jiġu estratti” qed tinbidel b'dan li ġej:

                                                                     “(iv)

                                                                     Il-metalli li jistgħu jiġu estratti
                                                                     Applikabbiltà:
                                                                     Il-prodotti kollha b'valuri ta' limitu differenti, liema valuri japplikaw b'mod speċifiku għat-tessuti għat-trabi u għat-tfal ta' taħt it-tliet snin.

                                                         Il-valuri ta' limitu li ġejjin japplikaw għall-prodotti maħsubin għat-trabi u għat-tfal ta' taħt it-tliet snin:

                                                         f'mg/kg

                                                         Verifika:
                                                         Ittestjar tal-prodott finali.
                                                         Metodu tal-ittestjar:
                                                         l-estrazzjoni — l-EN ISO 105-E04-2013 (Soluzzjoni ta' għaraq aċiduż);
                                                         id-detezzjoni — l-ICP-MS jew l-ICP-OES

                                                         L-antimonju (Sb)

                                                         30,0

                                                         L-arseniku (As)

                                                         0,2

                                                         Il-kadmju (Cd)

                                                         0,1

                                                         Il-kromu (Cr)

                                                                     —

                                                                     It-tessuti miżbugħin b'żebgħat ta' metalli kumplessi

                                                         1,0

                                                                     —

                                                                     It-tessuti l-oħrajn kollha

                                                         0,5

                                                         Il-kobalt (Co)

                                                         1,0

                                                         Ir-ram (Cu)

                                                         25,0

                                                         Iċ-ċomb (Pb)

                                                         0,2

                                                         In-nikil (Ni)

                                                                     —

                                                                     It-tessuti miżbugħin b'żebgħat ta' metalli kumplessi

                                                         1,0

                                                                     —

                                                                     It-tessuti l-oħrajn kollha

                                                         0,5

                                                         Il-merkurju (Hg)

                                                         0,02

                                                         Il-valuri ta' limitu li ġejjin japplikaw għall-prodotti l-oħrajn kollha, inklużi t-tessuti intiżi għat-tiżjin fuq ġewwa:

                                                         f'mg/kg

                                                         Verifika:
                                                         Ittestjar tal-prodott finali.
                                                         Metodu tal-ittestjar:
                                                         l-estrazzjoni — id-DIN EN ISO 105-E04-2013 (Soluzzjoni ta' għaraq aċiduż);
                                                         id-detezzjoni — l-ICP-MS jew l-ICP-OES”.

                                                         L-antimonju (Sb)

                                                         30,0

                                                         L-arseniku (As)

                                                         1,0

                                                         Il-kadmju (Cd)

                                                         0,1

                                                         Il-kromu (Cr)

                                                                     —

                                                                     It-tessuti miżbugħin b'żebgħat ta' metalli kumplessi

                                                         2,0

                                                                     —

                                                                     It-tessuti l-oħrajn kollha

                                                         1,0

                                                         Il-kobalt (Co)

                                                                     —

                                                                     It-tessuti miżbugħin b'żebgħat ta' metalli kumplessi

                                                         4,0

                                                                     —

                                                                     It-tessuti l-oħrajn kollha

                                                         1,0

                                                         Ir-ram (Cu)

                                                         50,0

                                                         Iċ-ċomb (Pb)

                                                         1,0

                                                         In-nikil (Ni)

                                                         1,0

                                                         Il-merkurju (Hg)

                                                         0,02

            (*4)  Ir-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (ĠU L 167, 27.6.2012, p. 1).

            (*5)  Ir-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (ĠU L 167, 27.6.2012, p. 1).”


Avviż Legali Importanti

|

52006DP0426

Deċiżjoni tal-Parlament Ewropew dwar it-talba għall-ħarsien ta' l-immunità u l-privileġġi ta' Mario Borghezio (2006/2151(IMM))

Official Journal 313 E , 20/12/2006 P. 0065 - 0066

		P6_TA(2006)0426It-talba għall-ħarsien ta' l-immunità u l-privileġġi ta' Mario BorghezioDeċiżjoni tal-Parlament Ewropew dwar it-talba għall-ħarsien ta' l-immunità u l-privileġġi ta' Mario Borghezio (2006/2151(IMM))Il-Parlament Ewropew,- wara li kkunsidra t-talba ta' Mario Borghezio għall-ħarsien ta' l-immunità tiegħu mgħoddija permezz ta' ittra bid-data tat- 23 ta' Mejju 2006, u kkomunikata waqt is-seduta plenarja li saret fl- 1 ta' Ġunju 2006,- wara li sema' lil Mario Borghezio skond l-Artikolu 7 (3) tar-Regoli ta' Proċedura tiegħu,- wara li kkunsidra l-Artikoli 9 u 10 tal-Protokoll dwar il-Privileġġi u l-Immunitajiet tal-Komunitajiet Ewropej, tat- 8 ta' April 1965, u l-Artikolu 6(2) ta' l-Att dwar l-introduzzjoni ta' l-elezzjoni tal-Membri tal-Parlament Ewropew b'suffraġju universali dirett, ta' l- 20 ta' Settembru 1976,- wara li kkunsidra s-sentenzi tal-Qorti tal-Ġustizzja tal-Komunitajiet Ewropej tat- 12 ta' Mejju 1964 u ta' 10 ta' Lulju 1986 [1],- wara li kkunsidra l-Artikolu 68 tal-Kostituzzjoni tar-Repubblika Taljana,- wara li kkunsidra l-Artikoli 6(3) u 7 tar-Regoli ta' Proċedura tiegħu,- wara li kkunsidra r-rapport tal-Kumitat għall-Affarjiet Legali (A6-0329/2006),1. Jiddeċiedi li ma jħarisx l-immunità u l-privileġġi ta' Mario Borgezio;[1] Każ 101/63 Wagner / Fohrmann u Krier [1964] ECR 195, u Każ 149/85 Wybot v Faure et [1986] ECR 2391.--------------------------------------------------


title: Deċiżjoni tal-Kumitat Politiku u ta' Sigurtà (PESK) 2015/1750 tad-29 ta' Settembru 2015 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin ta' atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) u li tħassar id-Deċiżjoni (PESK) 2015/607 (ATALANTA/5/2015)

text:
               1.10.2015

               MT

               Il-Ġurnal Uffiċjali tal-Unjoni Ewropea

               L 256/13

         DEĊIŻJONI TAL-KUMITAT POLITIKU U TA' SIGURTÀ (PESK) 2015/1750
   tad-29 ta' Settembru 2015
   dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin ta' atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) u li tħassar id-Deċiżjoni (PESK) 2015/607 (ATALANTA/5/2015)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/851/PESK tal-10 ta' Novembru 2008 dwar l-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin ta' atti ta' piraterija u ta' serq bl-użu tal-armi 'l barra mix-xtut tas-Somalja (1), u b'mod partikolari l-Artikolu 6 tagħha,
   Billi:

               (1)

               Bis-saħħa tal-Artikolu 6(1) tal-Azzjoni Konġunta 2008/851/PESK, il-Kunsill awtorizza lill-Kumitat Politiku u ta' Sigurtà (KPS) sabiex jieħu d-deċiżjonijiet rilevanti dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin ta' atti ta' piraterija u serq bl-użu tal-armi 'l barra mix-xtut tas-Somalja (“Kmandant tal-Forza tal-UE”).

               (2)

               Fil-15 ta' April 2015, il-KPS adotta d-Deċiżjoni (PESK) 2015/607 (2) li taħtar lill-Kaptan (Forza Navali) Alfonso GÓMEZ FERNÁNDEZ DE CÓRDOBA bħala Kmandant tal-Forza tal-UE.

               (3)

               Il-Kmandant tal-Operazzjoni tal-UE rrakkomanda l-ħatra tar-Rear Admiral Stefano BARBIERI bħala l-Kmandant il-ġdid tal-Forza tal-UE biex biex jieħu post Captain (Forza Navali) Alfonso GÓMEZ FERNÁNDEZ DE CÓRDOBA.

               (4)

               Il-Kumitat Militari tal-UE jappoġġa dik ir-rakkomandazzjoni.

               (5)

               Id-Deċiżjoni (PESK) 2015/607 għandha għalhekk titħassar.

               (6)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u l-implimentazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża,

         ADOTTA DIN ID-DEĊIŻJONI:
   Artikolu 1
   Ir-Rear Admiral Stefano BARBIERI huwa b'dan maħtur Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin ta' atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) mis-6 ta' Ottubru 2015.
   Artikolu 2
   Id-Deċiżjoni (PESK) 2015/607 hija b'dan imħassra.
   Artikolu 3
   Din id-Deċiżjoni għandha tidħol fis-seħħ fis-6 ta' Ottubru 2015.

      Magħmul fi Brussell, id-29 ta' Settembru 2015.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 301, 12.11.2008, p. 33.

      (2)  Deċiżjoni tal-Kumitat Politiku u ta' Sigurtà (PESK) 2015/607 tal-15 ta' April 2015 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea biex ikun hemm kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) u li tħassar id-Deċiżjoni (PESK) 2015/102 (Atalanta/3/2015) (ĠU L 100, 17.4.2015, p. 79).


title: 2012/578/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza fir-rigward tal-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/206

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza fir-rigward tal-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010
   (2012/578/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010, flimkien mat-tweġibiet taċ-Ċentru (1),

               —

               wara li kkunsidra r-rakkomandazzjoni tal-Kunsill tas-21 ta’ Frar 2012 (06083/2012 — C7–0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 1920/2006 tal-Parlament Ewropew u tal-Kunsill tat-12 ta’ Diċembru 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga (3), u b’mod partikolari l-Artikolu 15 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u partikolarment għall-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0134/2012),

               1.

               Jagħti l-kwittanza lid-Direttur taċ-Ċentru Ewropew għall-Monitoraġġ tad-Droga u d-Dipendenza fuq id-Droga għall-implimentazzjoni tal-baġit taċ-Ċentru għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn isfel;

               3.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-Direttur Ċentru Ewropew għall-Monitoraġġ tad-Droga u d-Dipendenza fuq id-Droga, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 156.

      (2)  ĠU L 248, 16.9.2002, p. 1.

      (3)  ĠU L 376 27.12.2006, p. 1.

      (4)  ĠU L 357, 31.12.2002, p. 72.
   ANNESS

      IR-RAKKOMANDAZZJONIJIET TAL-PARLAMENT EWROPEW FIS-SNIN PREĊEDENTI

               Ċentru Ewropew għall-Monitoraġġ tad-Droga u d-Dipendenza fuq id-Droga

               2006

               2007

               2008

               2009

               Il-prestazzjoni

               Il-prinċipji baġitarji tal-annwalità u l-ispeċifikazzjoni ma kinux osservati b’mod strett: numru kbir ta’ trasferimenti ta’ approprjazzjonijiet bejn il-linji baġitarji u f’ħafna każijiet, id-dokumentazzjoni ġustifikattiva ma kinitx dettaljata biżżejjed

               n.a.

               Jistieden lill-Aġenzija tistabbilixxi objettivi SMART u indikaturi RACER, kif ukoll tagħmel dijagramma ta’ Gannt→biex tippromwovi approċċ orjentat lejn il-ksib tar-riżultati

               Jitlob liċ-Ċentru jagħmel dijagramma ta’ Gantt bħala parti mill-programmazzjoni għall kull attività operattiva tiegħu

               Ġestjoni baġitarja u finanzjarja

               Ir-regoli tal-akkwist ma kinux implimentati b’mod strett

               Iċ-Ċentru għandu nuqqas ta’ qbil man-Norveġja dwar il-kalkolu tal-kontribuzzjnoi finanzjarja tan-Norveġja għall-parteċipazzjoni tagħha fil-ħidma taċ-Ċentru. Iċ-Ċentru għandu jipprova jirrisolvi dan in-nuqqas ta’ qbil malajr kemm jista’ jkun għax dan għandu impatt fuq il-baġit u fuq id-dikjarazzjonijiet finanzjarji taċ-Ċentru (l-istima taċ-Ċentru hi EUR 80 000 ogħla minn dik tal-awtoritajiet Norveġiżi)

               n.a.

                           —

                           Jitlob liċ-Ċentru jistabbilixxi struzzjonijiet u proċeduri adegwati għall-analiżi ta’ riporti potenzjali, u jtejjeb il-programmazzjoni u l-monitoraġġ tal-attivitajiet bl-għan li jnaqqas ir-riporti

                           —

                           Il-Qorti tal-Awdituri irrappurtat riporti ta’ EUR 339 000 mill-approprjazzjoni tal-2009 għal Titolu II Nefqa Amministrattiva (26 %)

               Riżorsi Umani

               n.a.

               n.a.

               n.a.

               Jitlob liċ-Ċentru jiżgura implimentazzjoni konsistenti tal-proċedura approvata ta’ evalwazzjoni tal-persunal

               Il-Verifika Interna

               n.a.

               n.a.

               Jitlob liċ-Ċentru jissodisfa 26 mill-41 rakkomandazzjoni li saru mis-Servizz tal-Verifika Interna fl-2006: jiġifieri l-kontroll tal-kwalità tal-post il-ġdid, il-prekawzjonijiet kontra ħsara minħabba xi dħul ta’ ilma, pjan ta’ kontinwità tan-negozju u l-investiment fit-tagħmir; l-implimentazzjoni tal-istandards ta’ kontrol intern (promozzjoni tal-persunal, valutazzjoni tal-persunal, ġestjoni tar-riskji)

                           —

                           Jitlob liċ-Ċentru jinforma lill-awtorità ta’ kwittanza bil-progress li jsir dwar il-ġestjoni tar-riskji u l-analiżi annwali tar-riskji

                           —

                           Iħeġġeġ liċ-Ċentru jimplimenta bla dewmien 9 rakkomandazzjonijiet importanti ħafna u jinforma lill-awtorità ta’ kwittanza bil-progress li jkun sar

          ---documentbreak---

               17.10.2012

               MT

               Il-Ġurnal Uffiċjali tal-Unjoni Ewropea

               L 286/207

         RIŻOLUZZJONI TAL-PARLAMENT EWROPEW
   tal-10 ta’ Mejju 2012
   li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2010, flimkien mat-tweġibiet taċ-Ċentru (1),

               —

               wara li kkunsidra r-rakkomandazzjoni tal-Kunsill tas-21 ta’ Frar 2012 (06083/2012 – C7–0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 1920/2006 tal-Parlament Ewropew u tal-Kunsill tat-12 ta’ Diċembru 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga (3), u b’mod partikolari l-Artikolu 15 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u partikolarment għall-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0134/2012),

               A.

               billi l-Qorti tal-Awdituri affermat li kisbet assigurazzjonijiet raġonevoli li l-kontijiet annwali għas-sena finanzjarja 2010 huma affidabbli u li l-operazzjonijiet sottostanti huma legali u regolari,

               B.

               billi fl-10 ta’ Mejju 2011 il-Parlament ta l-kwittanza lid-Direttur taċ-Ċentru Ewropew għall-Monitoraġġ tad-Droga u d-Dipendenza fuq id-Droga għall-implimentazzjoni tal-baġit taċ-Ċentru għas-sena finanzjarja 2009 (5), u fir-riżoluzzjoni tiegħu li takkumpanja d-deċiżjoni ta’ kwittanza, inter alia:

                           —

                           jitlob liċ-Ċentru jistabbilixxi struzzjonijiet u proċeduri adegwati għall-analiżi ta’ riporti potenzjali, u jtejjeb il-programmazzjoni u l-monitoraġġ tal-attivitajiet bl-għan li jnaqqas ir-riporti,

                           —

                           jitlob liċ-Ċentru jiżgura implimentazzjoni konsistenti tal-proċedura approvata ta’ evalwazzjoni tal-persunal,

                           —

                           iħeġġeġ liċ-Ċentru jimplimenta, mingħajr dewmien, disa’ rakkomandazzjonijiet “importanti ħafna” tas-Servizz tal-Awditjar Intern (IAS) u jinforma lill-awtorità tal-kwittanza bil-progress li jkun sar,

               C.

               billi l-baġit inizjali taċ-Ċentru għas-sena 2010 kien ta’ EUR 15 900 323 meta mqabbel ma’ EUR 14 700 000 fl-2009, u dan ifisser żieda ta’ 8,16 % meta mqabbel mal-2009; billi l-kontribuzzjoni tal-Unjoni għall-baġit taċ-Ċentru għall-2010 kienet ta’ EUR 14 800 000 (6), li jfisser żieda ta’ 4,59 % meta mqabbla mal-2009,

      Il-ġestjoni baġitarja u finanzjarja

               1.

               Josserva mill-Kontijiet Annwali Final li d-dħul reali taċ-Ċentru għas-sena finanzjarja 2010 ammonta għal EUR 16 245 886; jinnota li d-differenza bejn id-dħul reali tal-2010 u d-dħul imniżżel fil-baġit 2010 hi dovuta għal fatturi li ġejjin:

                           —

                           il-ħlas fl-2010 ta’ EUR 362 000 mill-kontribuzzjoni tal-Unjoni relatata mad-dħul baġitarju 2008 u 2009 taċ-Ċentru,

                           —

                           kumpens ta’ EUR 16 437 li jikkorrispondi għall-bilanċ pożittiv tal-eżitu tal-kontribuzzjoni 2008 u 2009 tan-Norveġja għall-baġit taċ-Ċentru,

                           —

                           is-somma ta’ EUR 1 980, 00 tikkorrispondi għal ammont inkassat fl-2010 li ma ġiex imdaħħal fil-baġit 2010;

               2.

               Jinnota li l-kontribuzzjoni tal-Unjoni għall-2010 tammonta għal total ta’ EUR 14 800 000, li minnhom EUR 200 000 li ġejjin mill-irkupru ta’ surplus ġew miżjuda mal-ammont ta’ EUR 14 600 000 imdaħħal fil-baġit;

               3.

               Jinnota mill-Kontijiet Annwali Finali taċ-Ċentru li r-rata ta’ eżekuzzjoni rigward l-approprjazzjonijiet għall-baġit 2010 hi ta’ 98,82 % (-0,03 % meta mqabbla mal-2009) għall-approprjazzjonijiet għall-impenji, 94,85 % għall-approprjazzjonijiet għall-ħlasijiet meta mqabbla mal-approprjazzjonijiet għall-impenji (-1,66 % meta mqabbla mal-2009) u 93,73 % għall-ħlasijiet meta mqabbla mal-baġit finali (-1,67 % meta mqabbla mal-2009);

               4.

               Josserva, barra minn hekk, li d-data relatata mal-eżekuzzjoni baġitarja ta’ Titoli I u II (persunal u attivitajiet ta’ appoġġ) turi żieda ta’ +0,57 % u + 13,4 % meta mqabbla mar-rata ta’ eżekuzzjoni tal-2009 f’termini ta’ impenji kif ukoll ta’ ħlasijiet rispettivament; jinnota li r-rata ta’ eżekuzzjoni hi ta’ 99,15 % għall-approprjazzjonijiet għall-impenji u 96,64 % għall-approprjazzjonijiet għall-ħlasijiet, filwaqt li fl-2009 dawn kienu 98,58 % u 95,30 % rispettivament;

               5.

               Jistabbilixxi li r-rata ta’ eżekuzzjoni għat-Titolu III (proġetti u attivitajiet operattivi) turi tnaqqis fl-użu tal-approprjazzjonijiet għall-impenji ta’ (-9,58 %) meta mqabbla mal-2009 u tnaqqas żgħir fl-approprjazzjonijiet impenjati fl-approprjazzjonijiet finali tal-baġit ta’ 1,37 %; jinnota wkoll li r-rata ta’ eżekuzzjoni hi ta’ 98,04 % għall-approprjazzjonijiet għall-impenji u 88,83 % għall-approprjazzjonijiet għall-ħlasijiet; jinnota miċ-Ċentru li s-sitwazzjoni kienet dovuta għall-fatturi li ġejjin:

                           —

                           aktar minn 70 % tal-Punti Fokali Nazzjonali irnexxielhom jitolbu l-ħlas tal-ewwel parti biss tal-konfinanzjament tal-Reitox 2010,

                           —

                           ma kinitx possibli l-eżekuzzjoni, qabel tmiem l-2010, ta’ xi ħlasijiet marbuta mal-finanzjament mill-ġdid tal-ispejjeż għal laqgħat tekniċi li saru fl-aħħar parti tas-sena,

                           —

                           numru residwu ta’ ħlasijiet marbuta mal-implimentazzjoni ta’ kuntratti żgħar għal studji/stħarriġ tekniċi esterni ma setgħux jiġu eżegwiti, minħabba l-konklużjoni tardiva tal-operazzjonijiet relevanti ta’ akkwist/kuntrattar.

                     Hu tal-fehma li rata ta’ eżekuzzjoni baxxa għall-approprjazzjonijiet għall-ħlasijiet taħt Titolu III jeffettwa l-iżvilupp tal-proġetti u l-attivitajiet taċ-Ċentru u jista’ jkollhom impatt negattiv fuq ir-riżultati ppjanati; jitlob għaldaqstant liċ-Ċentru biex jieħu azzjoni immedjata biex iżid ir-rata ta’ eżekuzzjoni tal-approprjazzjonijiet għall-ħlasijiet fil-futur, u biex iżomm lill-awtorità ta’ kwittanza informata dwar il-progress miksub;

               6.

               Jistieden liċ-Ċentru jikkonsolida l-ġestjoni finanzjarja tiegħu; jirrikonoxxi li kwestjonijiet relatati mad-droga għandhom ikunu rappreżentati b’mod adegwat fil-qafas finanzjarju pluriennali l-ġdid (2014-2020);

      Approprjazzjonijiet riportati

               7.

               Jilqa’ l-inizjattiva taċ-Ċentru li jkompli jnaqqas il-volum ta’ approprjazzjonijiet riportati; jirrikonoxxi, b’mod partikolari, li skont ir-Rapport ta’ Attività Annwali tiegħu, iċ-Ċentru ħa l-miżuri li ġejjin:

                           —

                           ħames sessjonijiet ta’ taħriġ dwar l-operazzjonijiet tal-baġit u l-proċessi tal-akkwist li saru għall-atturi finanzjarji u operattivi differenti taċ-Ċentru,

                           —

                           ġew stabbiliti struzzjonijiet u proċeduri aktar ċari u aktar strutturati għall-analiżi u l-prevenzjoni tar-riporti,

                           —

                           il-proċess tas-sejħiet għall-offerti għall-implimentazzjoni tal-Programm ta’ Ħidma Annwali/Baġit safejn kien possibbli ġie antiċipat minn qabel biex bħala regola dawn il-proċessi jsiru waqt l-ewwel semestru tas-sena,

                           —

                           ġie impjegat membru tal-persunal AD biex itejjeb il-kapaċità taċ-Ċentru li jippjana u jissorvelja l-attivitajiet tiegħu;

                     Jitlob madankollu lill-Qorti tal-Awdituri biex tinforma lill-awtorità ta’ kwittanza dwar l-effikaċja ta’ dawn il-miżuri;

      Sistema ta’ kontabilità

               8.

               Jirrikonoxxi mill-Kontijiet Annwali Finali li ċ-Ċentru implimenta struttura tad-dħul ġdida li nħolqot bl-ABAC biex tissimplifika u tiġġestixxi aħjar l-ordnijiet ta’ rkupru;

               9.

               Jinnota wkoll li ċ-Ċentru rreveda s-sistema tal-ġestjoni tiegħu ibbażata fuq l-attivitajiet u ddefinixxa sistema ta’ kontabilità bbażata fuq l-ispejjeż; jirrikonoxxi b’mod partikolari li l-applikazzjonijiet ABAC u SAP CO relevanti ġew konfigurati u l-fażi tal-produzzjoni kellha tibda fl-ewwel tliet xhur tal-2011; jitlob liċ-Ċentru jinforma lill-awtorità ta’ kwittanza bil-progress li jsir f’din il-kwistjoni;

      L-akkwist pubbliku

               10.

               Jinnota mill-Kontijiet Annwali Finali li numru residwu ta’ ħlasijiet marbuta mal-implimentazzjoni ta’ kuntratti żgħar għal studji/stħarriġ tekniċi esterni ma ġiex eżegwit minħabba l-konklużjoni tardiva tal-operazzjonijiet relevanti ta’ akkwist/kuntrattar, f’konformità mal-istat ta’ avvanz mal-proġetti konċernati tal-Programm ta’ Ħidma taċ-Ċentru;

      Il-prestazzjoni

               11.

               Jitlob liċ-Ċentru jqis debitament il-livell ta’ rappurtar fl-ippjanar tal-attivitajiet tiegħu; iħeġġeġ, b’mod partikolari, liċ-Ċentru biex jiżgura li l-Rapport ta’ Attività Annwali jkun jirrifletti realment il-Programm ta’ Ħidma Annwali u li l-ippjanar tar-riżorsi għall-attivitajiet (ABB) ikun allinjat mal-istruttura organizzattiva taċ-Ċentru biex jippermetti l-monitoraġġ tal-eżekuzzjoni tal-baġit;

               12.

               Jilqa’ t-tixrid permezz tal-web bħala parti effettiva u kosteffikaċi tal-istrateġija ġenerali ta’ komunikazzjoni u tal-attivitajiet ta’ informazzjoni taċ-Ċentru; barra minn hekk, jistieden liċ-Ċentru jipproponi elementi ta’ titjib li jsostnu, bl-appoġġ tarReitox, il-politika multilingwali taċ-Ċentru;

               13.

               Jinnota li d-diffikultajiet ekomomiċi fl-Unjoni Ewropea għandhom jingħelbu u għalhekk iħeġġeġ flessibbiltà mġedda, miżuri ta’ organizzazzjoni innovattivi u koordinament aħjar fost l-istituzzjonijiet u l-aġenziji tal-Unjoni u l-awtoritajiet nazzjonali;

               14.

               Jilqa’ l-kooperazzjoni mtejba bejn iċ-Ċentru u l-Proġett Ewropew ta’ Stħarriġ Skolastiku dwar l-Alkoħol u Drogi Oħrajn (ESPAD); jemmen li l-monitoraġġ tal-alkoħol, it-tabakk u ta’ imġiba li twassal għal dipendenzi li mhumiex relatati mas-sustanzi għandu jiġu inkluż bħala prijorità fl-Istrateġija tal-Unjoni dwar id-Drogi li jmiss.

      Valutazzjoni tar-Riskji

               15.

               Jinnota mir-Rapport Annwali ta’ Attivitajiet li ċ-Ċentru approva metodoloġija komprensiva għat-twettiq tal-identifikazzjoni u l-valutazzjoni tar-riskji bħala għodda għat-titjib tal-ġestjoni tar-riskji fi ħdan iċ-Ċentru; jitlob madankollu lill-Qorti tal-Awdituri biex tinforma lill-awtorità ta’ kwittanza dwar l-effikaċja tal-miżuri meħuda miċ-Ċentru; jitlob ukoll lill-IAS jivverifika debitament li r-reġistru ċentrali tar-riskji ġie stabbilit b’mod effettiv, f’konformità mar-rakkomandazzjoni u r-rekwiżiti tal-IAS kif stipulati fl-Istandards għall-Kontroll Intern taċ-Ċentru;

      Il-verifika interna

               16.

               Jirrikonoxxi li fl-2010 l-IAS wettaq awditjar tal-ġestjoni tal-outputs għall-komunikazzjoni esterna biex jivvaluta u jagħti assigurazzjoni dwar il-kontrolli interni applikabbli għall-outputs għall-komunikazzjoni esterna; jinnota b’mod partikolari li matul is-snin ħarġu diversi dokumenti strateġiċi li jkopru l-qasam tal-komunikazzjoni iżda dawn ma ġewx marbuta mal-Programm ta’ Ħidma Annwali 2010 u l-Programm ta’ Ħidma Multi-Annwali 2010-2012, u li ma ġie ppjanat l-ebda aġġornament perjodiku tal-gruppi fil-mira tul iċ-ċiklu tal-ħajja tad-dokumenti tal-ippjanar, minkejja li dan hu mitlub fl-Istrateġija tal-Komunikazzjoni taċ-Ċentru;

               17.

               F’dan ir-rigward iħeġġeġ liċ-Ċentru jorbot l-istrateġija tal-Komunikazzjoni ġejjiena tiegħu mad-dokumenti tal-ippjanar (multi)annwali tiegħu u li jirrieżamina l-ħtiġijiet tal-gruppi fil-mira;

               18.

               Jirrikonoxxi li ċ-Ċentru għadu jrid jimplimenta 5 rakkomandazzjonijiet “importanti ħafna” mill-awditjar tal-IAS dwar “ġestjoni tal-għotjiet” (magħmula fl-2009) u “L-Istat ta’ tħejjija għall-Bidla” (2008); jinsab imħasseb dwar il-fatt li għal 3 rakkomandazzjonijiet “importanti ħafna”, l-implimentazzjoni twalet lil hinn mid-data definita miċ-Ċentru fil-pjan ta’ azzjoni oriġinali tagħha; jinnota wkoll li rakkomandazzjoni waħda oħra ġiet rapportata bħala li ġiet implimentata miċ-Ċentru sa tmiem l-2010 u qed tistenna segwitu mill-IAS bil-għan li tkun konfermata l-implimentazzjoni effettiva tagħha; iħeġġeġ liċ-Ċentru, għaldaqstant, biex jieħu passi immedjati biex jirrimedja s-sitwazzjoni u jinforma lill-awtorità ta’ kwittanza dwar il-miżuri meħuda;

               19.

               Jinnota wkoll li rakkomandazzjoni dwar il-kontumaċja mal-Ftehim dwar l-Għoti ġiet miċħuda miċ-Ċentru; iħeġġeġ liċ-Ċentru, għaldaqstant, biex jispjega d-deċiżjoin tiegħu lill-awtorità ta’ kwittanza;

               20.

               Jagħti attenzjoni lir-rakkomandazzjonijiet tiegħu mir-rapporti dwar il-kwittanza preċedenti, kif stabbilit fl-Anness ta’ din ir-riżoluzzjoni;

               21.

               Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2012 (7) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 366, 15.12.2011, p. 156.

      (2)  ĠU L 248, 16.9.2002, p. 1.

      (3)  ĠU L 376, 27.12.2006, p. 1.

      (4)  ĠU L 357, 31.12.2002, p. 72.

      (5)  ĠU L 250, 27.9.2011, p. 167.

      (6)  ĠU L 64, 12.3.2010, pp. 1056-1057.

      (7)  Testi adottati, P7_TA(2012)0164 (ara l-paġna 388 ta’ dan il-Ġurnal Uffiċjali).


title: 2008/571/KE: Deċiżjoni tal-Kunsill tat- 8 ta’ Lulju 2008 li temenda d-Deċiżjoni 98/481/KE li tapprova l-awdituri esterni tal-Bank Ċentrali Ewropew

text:
               11.7.2008

               MT

               Il-Ġurnal Uffiċjali ta’ l-Unjoni Ewropea

               L 183/34

         DEĊIŻJONI TAL-KUNSILL
   tat-8 ta’ Lulju 2008
   li temenda d-Deċiżjoni 98/481/KE li tapprova l-awdituri esterni tal-Bank Ċentrali Ewropew
   (2008/571/KE)
   IL-KUNSILL TA’ L-UNJONI EWROPEA,
   Wara li kkunsidra l-Protokoll dwar l-Istatut tas-Sistema Ewropea tal-Banek Ċentrali u tal-Bank Ċentrali Ewropew, anness għat-Trattat li jistabbilixxi l-Komunità Ewropea, u b’mod partikolari l-Artikolu 27(1) tiegħu,
   Wara li kkunsidra r-Rakkomandazzjoni BĊE/2008/2 tal-Bank Ċentrali Ewropew tat-30 ta’ April 2008 lill-Kunsill ta’ l-Unjoni Ewropea dwar l-awdituri esterni tal-Bank Ċentrali Ewropew (1),
   Billi:

               (1)

               Il-kontijiet tal-Bank Ċentrali Ewropew (BĊE) u tal-banek ċentrali nazzjonali ta’ l-Eurosistema għandhom jiġu verifikati minn awdituri esterni indipendenti rakkomandati mill-Kunsill Regolatorju tal-BĊE u approvati mill-Kunsill ta’ l-Unjoni Ewropea.

               (2)

               Il-mandati ta’ Coopers u Lybrand (1998-2003) u KPMG Deutsche Treuhand-Gesellschaft AG Wirtschaftsprüfingsgesellschaft (2003-2007) skadew wara l-verifika għas-sena finanzjarja 2007. Għalhekk jeħtieġ li jinħatar awditur estern mis-sena finanzjarja 2008.

               (3)

               Il-Kunsill Regolatorju tal-BĊE rrakkomanda li Pricewaterhouse Coopers Aktiengesellschaft Wirtschaftsprüfungsgesellschaft għandhom jinħatru bħala l-awdituri esterni tal-BĊE għas-snin finanzjarji 2008 sa 2012,

         IDDEĊIEDA KIF ĠEJ:
   Artikolu 1
   L-Artikolu 1 tad-Deċiżjoni tal-Kunsill 98/481/KE (2) għandu jiġi sostitwit b’dan li ġej:

      “Artikolu 1
      PricewaterhouseCoopers Aktiengesellschaft Wirtschaftsprüfungsgesellschaft huma b’dan approvati bħala l-awdituri esterni tal-BĊE għas-snin finanzjarji 2008 sa 2012.”

   Artikolu 2
   Din id-Deċiżjoni għandha tkun innotifikata lill-BĊE.
   Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmula fi Brussell, 8 ta’ Lulju 2008.

            Għall-Kunsill

            Il-President

         C. LAGARDE

      (1)  ĠU C 114, 9.5.2008, p. 1.

      (2)  ĠU L 216, 4.8.1998, p. 7.